**Robocall Script for WAV Files in Top Languages**

ជម្រាបសួរ ក្រុមគ្រួសារ និង សិស្សានុសិស្ស វិទ្យាល័យទាំងអស់។ នេះគឺជាដំណឹងសំខាន់ពីក្រសួងអប់រំនៃទីក្រុងហ្វីឡាដែលហ្វ្យ៉ា។

យើងបានដឹងថាសិស្សវិទ្យាល័យប្រហែលជាកំពុងជួបប្រទះនូវភាពមិនច្បាស់លាស់ខ្លាំង ដោយសារតែការបន្តបិទសាលាដោយគ្មានពេលកំណត់។ ផែនការសិក្សាពីផ្ទះរបស់ក្រសួង អាចជួយឱ្យអ្នកបន្ត ការសិក្សា និង មានការរីកចម្រើន ដោយមានជំនួយពីលោកគ្រូអ្នកគ្រូរបស់អ្នក នៅពេលដែលសាលាត្រូវបិទ។ ប៉ុន្តែយើងត្រូវការឱ្យអ្នកបំ​ពេញភារកិច្ចរបស់អ្នក ដោយធ្វើយ៉ាងណាឱ្យអ្នកមាន កុំព្យូទ័រ និង អ៊ីនធ័រណិត ដើម្បីជួយដល់ការសិក្សានៅផ្ទះ។ បើសិនជាអ្នកត្រូវការកុំព្យូទ័រក្រូមប៊ុក អ្នកអាចខ្ចីពីសាលាបានដោយឥតគិតថ្លៃ។ ថ្ងៃ និង ពេលវេលា ដើម្បីទៅ​យក​កុំព្យូទ័រ ត្រូវបានគេប្រកាសផ្សាយនៅក្នុងវ៉ិបសៃសាលារបស់អ្នក។ ព័ត៌មានអំពី អ៊ីនធ័រណិតដោយឥតគិតថ្លៃ ឬ មានតម្លៃទាប និង ការប្រើវ៉ាយហ្វាយ ក៏គេនឹងផ្តល់ឱ្យផងដែរ។ គោលដៅរបស់យើងគឺចង់ឱ្យសិស្សានុសិស្ស​ទាំង​អស់អាចរៀនសូត្របានពីផ្ទះ ឱ្យទាន់ថ្ងៃទី ១៧ ខែមេសា។

យើងជំរុញឱ្យអ្នកខិតខំប្រឹងប្រែងចូលរួមក្នុងផែនការសិក្សាពីផ្ទះ។ បើសិនជាបច្ចុប្បន្ននេះអ្នក រៀនទាន់កម្រិតថ្នាក់ ឬ ដើម្បីបញ្ចប់ការសិក្សា អ្នកអាចបន្តការសិក្សា​របស់អ្នកតទៅទៀត។ បើសិនជាអ្នកមានការលំបាកក្នុងការបំ​ពេញ​តាមតម្រូវការនៃមុខវិជ្ជាសិក្សារបស់អ្នក អ្នកនឹងមានឱកាសដើម្បីរៀនឱ្យទាន់គេវិញ។ ហើយបើសិនជាអ្នកចូលរួមក្នុងការរៀនយកពិន្ទុឡើងវិញ អ្នកនឹងមានឱកាសបំពេញតម្រូវការដើម្បីទទួលបានពន្ទុ។

ជាថ្មីម្តងទៀត បើសិនជាអ្នកត្រូវការខ្ចីកុំព្យូទ័រក្រូមប៊ុក សូមមើលវ៉ិបសៃសាលារបស់អ្នក ដើម្បីដឹងពីព័ត៌មានសម្រាប់​ការទៅយកកុំព្យូទ័រ។ សូមអរគុណ។ សូមថែរក្សាខ្លួន និង រក្សាសុវត្ថិភាព។